Klub ligových kanonierov

Klub ligových kanonierov (KLK) je elitná spoločnosť slovenských futbalistov, ktorí počas svojej kariéry strelili 100 a viac gólov v najvyšších ligových súťažiach (česko-slovenská futbalová liga 1925 – 1993, slovenská liga 1939 – 1944 a od sezóny 1993/1994, zahraničné ligy).

História
Klub ligových kanonierov nadväzuje na tradíciu Klubu ligových kanonýrů, založeného v roku 1972 redakciou týždenníka GÓL v Česko-Slovensku. Tento Klub pôvodne združoval hráčov, ktorí dosiahli hranicu 100 gólov v česko-slovenskej lige, od roku 1991 sa započítavali aj góly z európskych prvoligových súťaží, nie však so spätnou platnosťou. V ére Česko-Slovenska mal Klub ligových kanonýrů 39 členov, z toho 13 Slovákov v čele s Jozefom Adamcom, tretím najlepším strelcom v histórii česko-slovenskej futbalovej ligy. Po rozdelení Česko-Slovenska pôsobí Klub ligových kanonýrů už len v Česku, na Slovensku podobný Klub nevznikol. S iniciatívou založiť slovenský Klub ligových kanonierov prišla trojica futbalových nadšencov Peter Divéky, Gregor Mareš a Peter Bzdúch . S podporou Únie ligových klubov a jej prezidenta Dušana Tittela sa prvé stretnutie členov KLK  uskutočnilo 5. júla 2013 v Senci v rámci vyhlásenia ankiet Corgoň ligy za sezónu 2012/2013. Prítomným členom KLK boli odovzdané Certifikáty kanoniera a pamätné ocenenia .

31. marca 2014, necelý rok po založení Klubu ligových kanonierov vstúpil medzi ligových „stovkárov“ Róbert Vittek, najlepší strelec v histórii slovenskej futbalovej reprezentácie. Stal sa tak 32. členom elitnej kanonierskej spoločnosti. 

31. marca 2015 v Žiline boli pred zápasom Slovensko-Česko ocenení ďalší členovia KLK Ján Strausz, Peter Herda, Pavol Diňa a Róbert Semeník. Menovaní si prevzali „Certifikáty členov Klubu ligových kanonierov“ z rúk prezidentov Slovenského futbalového zväzu a Únie ligových klubov Jána Kováčika a Ivana Kozáka.   Slávnostného aktu sa zúčastnili tiež členovia českého Klubu ligových kanonýrů Václav Daněk, Horst Siegl a Jan Nezmar. V rámci odovzdávania ocenení si Klub ligových kanonierov uctil aj futbalové majstrovstvo nežijúcich kanonierov Viktora Tegelhoffa a Ladislava Józsu, na pôde Únie ligových klubov si prevzali ocenenia ich rodinní príslušníci.

V sezóne 2016/2017 sa rozrástol Klub kanonierov o dvoch nových členov. 15. októbra 2016 strelil Filip Hološko v austrálskej najvyššej súťaži stý ligový gól, pričom sa stal prvým stovkárom, ktorý ani raz neskóroval v slovenskej lige, zároveň ako prvý hráč dosiahol métu 100 gólov v ligovej súťaži mimo Európy . 16. apríla 2017 sa k nemu pridal Marek Bakoš, svojim 63. gólom v českej lige dosiahol hneď dva míľniky, v drese Viktorie Plzeň zaznamenal jubilejný 50. gól, čím zaokrúhlil počet svojich ligových zásahov na stovku .

6. mája 2018 sa počet členov KLK rozrástol na číslo 35. Marek Hamšík strelil v drese SSC Neapol svoj stý ligový gól , jeho výkon je o to pozoruhodnejší, že všetkých 100 gólov zaznamenal v Serii A, jednej z najlepších ligových súťaží na svete.

Rok 2018 priniesol aj ďalšie medzníky v histórii KLK. 6. apríla vzniklo Občianske združenie Klub ligových kanonierov, zaregistrované na Ministerstve vnútra SR a na konferencii SFZ 28. júna bol KLK prijatý za pridruženého člena SFZ.  Predsedom KLK sa stal Tomáš Medveď, ktorý je sám členom Klubu s bilanciou 103 ligových gólov, členmi výkonného výboru trojica iniciátorov vzniku KLK a športový novinár Peter Šurin.  Prvou oficiálnou akciou bol turnaj vo footgolfe s charitatívnym rozmerom v Rajci. 
V októbri sa uskutočnilo stretnutie členov KLK, v rámci ktorého kanonieri vzhliadli zápas Ligy národov Slovensko – Česko (1:2) v Trnave .

V roku 2019 rozšíril KLK svoje aktivity aj mimo futbalové dianie, keď sa spolupodieľal na organizácii konferencie Myslieť na budúcnosť sa oplatí v kúpeľoch Lúčky za účasti bývalých športovcov.   V spolupráci s Úniou ligových klubov oceňovali členovia KLK víťazov ankety Gól mesiaca a Gól sezóny. 
Organizačne zabezpečoval tiež I. ročník Memoriálu Juraja Halenára,  usporiadaným jeho materským klubom FK Lokomotíva Trnava.   
Pokračovaním spolupráce s českým Klubom ligových kanonýrů bolo stretnutie členov oboch Klubov v decembri v Bratislave. Po rokoch sa opäť zišli legendy česko-slovenského futbalu Ján Čapkovič, Jozef Levický, Peter Herda, Stanislav Griga, Ľubomír Luhový a Antonín Panenka, aby spoločne pokrstili knihu Zdeňka Pavlisa Od Bicana k Lafatovi. V spoločnosti majstrov Európy z Belehradu 1976 Karolom Dobiašom a Jozefom Čapkovičom si zaspomínali na svoje hráčske časy .

Kniha o česko-slovenských kanonieroch sa stala inšpiráciou a výzvou pre vznik publikácie o slovenskom KLK. Kolektív autorov spracoval futbalové i životné príbehy 35 kanonierov a v novembri 2021 vyšla kniha "Klub ligových kanonierov - Od vzniku po súčasnosť" . Krstným otcom diela sa stal Ladislav Petráš, futbalový internacionál a člen Siene slávy slovenského futbalu.

V roku 2022 sa členovia KLK zúčastnili osláv 50. výročia Klubu ligových kanonýrů v Kroměříži, v rámci ktorého sa odohral exhibičný zápas internacionálov a kanonierov Česka a Slovenska . Na podujatí sa stretli legendy česko-slovenského futbalu, osobnosti úspešných generácií, medailisti z MS 1962 v Čile, majstri Európy z Belehradu 1976 a olympijskí viťazi z Moskvy 1980. O rok neskôr sa podobná akcia konala v Piešťanoch pri príležitosti 10. výročia založenia slovenského KLK.

16. septembra 2023 sa stal 36. hráčom, ktorý dosiahol hranicu sto ligových gólov Michal Ďuriš. Po niekoľkoročnom pôsobení v zahraničí prišiel na hosťovanie do Spartaka Trnava a hneď v prvom ligovom štarte vstúpil do KLK. Po viac ako deviatich rokoch sa stal  členom Klubu hráč vďaka gólu v slovenskej lige. Pred Ďurišom sa to podarilo naposledy Vittekovi v marci 2014.

Pravidlá
Členom Klubu ligových kanonierov sa môže stať futbalista so slovenským prípadne česko-slovenským občianstvom, ktorý strelí minimálne 100 gólov v najvyšších ligových súťažiach na Slovensku (v Česko-Slovensku) alebo v zahraničí. Cieľom a poslaním KLK je oceniť a vyzdvihnúť hráčov, ktorí preslávili slovenský futbal, priblížiť ich úspechy ako inšpirujúci príklad ďalším generáciám mladých futbalistov.
Podmienku členstva v Klube ligových kanonierov v čase jeho založenia spĺňalo 31 bývalých i súčasných futbalistov, ktorým boli udelené Certifikáty kanoniera s poradovým číslom podľa dátumu dosiahnutia stého gólu. Prvým pokoriteľom stogólovej hranice a držiteľom Certifikátu číslo 1 sa stal symbolicky Jozef Luknár (1915 – 1966). Členmi KLK sa stali aj futbalový svetobežník, budapeštiansky rodák slovenského pôvodu Ladislav Kubala, reprezentant troch krajín (Česko-Slovensko, Maďarsko, Španielsko) a Bulhar Božin Laskov, ktorý prišiel študovať do Česko-Slovenska a usadil sa na Slovensku. Obaja spĺňajú podmienku občianstva, hoci Kubala len krátkodobo, obaja hrali v česko-slovenskej futbalovej lige, reprezentovali Česko-Slovensko a významným spôsobom sa zapísali do histórie slovenského futbalu.

Členovia KLK
Stav k 29. 10. 2025
Počet gólov  Meno hráča  Góly/kluby202Ladislav KubalaŠK Bratislava 13, Ganz  3 , Ferencváros  33, Vasas  10, FC Barcelona  131, Espaňol  7, Toronto Falcons  5176Jozef Kožlej 1. FC Košice 52, Tatran Prešov 8, Sparta Praha 11, Žižkov  7, Olympiakos Nikózia  55, Omonia  32, Anorthosis  3, AE Larissa  3, Thrasyvoulos  5170Jozef AdamecSpartak Trnava 138, Dukla Praha 17, Slovan Bratislava 15164Ladislav PavlovičTatran Prešov 150, ČH Bratislava 14152Ján ArpášŠK Bratislava 146, Juventus Turín  6151Adolf SchererČH/Slovnaft Bratislava 99, VSS Košice 26, Lokomotíva Košice 3, Olympique Nimes  23143Milan LuhovýSlovan Bratislava 23, Dukla Praha 78, Sporting Gijón  22, PAOK Solún  16, AS St.Étienne  2, St.Trond  2141Stanislav GrigaSparta Praha 120, Dukla Praha 3, Feyenoord  9, Rapid Viedeň  9 140Róbert SemeníkDukla B. Bystrica 72, 1. FC Košice 43, FC Nitra 5, FK Teplice  9, Genclerbirligi  6, Győr  5129Pavol Diňa B. Bystrica 59, Dun. Streda 49, 1. FC Košice 14, Lokomotíva Košice 4, Humenné 3127Juraj Halenár Inter Bratislava 35, Artmedia 33, Slovan 57, Nyíregyháza  1, Olomouc  1124Emil PažickýSokol NV/Slovan Bratislava 77, Slovena/Iskra Žilina 32, ATK Praha 14, Jednota Trenčín 1123Stanislav ŠestákTatran Prešov 8, Slovan Bratislava 6, MŠK Žilina 49, VfL Bochum  28, MKE Ankaragücü  10, Bursaspor  13, Ferencváros  9<center>120Michal ĎurišB. Bystrica 18, Viktoria Plzeň  34, Ml. Boleslav  4, FC Orenburg  1, Anorthosis  27, Omonia  4, Ethnikos Achnas  5, Karmiotissa  6, Spartak Trnava 18, Othellos Athienou 3 119Jozef LuknárI.ČsŠK/ŠK Bratislava 119115Ján StrauszVSS Košice 115 115Róbert Vittek Slovan Bratislava 71, 1. FC Nürnberg  26, Lille OSC  8, Ankaragücü  6, Trabzonspor  2, Debreceni  2115Filip HološkoSlovan Bratislava 9, Liberec  17, Manisaspor  21, Besiktas  42, Istanbul BB  5, Rizespor  2, Sydney FC  18, 1. FC Slovácko  1113Viktor TegelhoffŠK/Sokol NV/Slovan Bratislava 86, ŠK Ružomberok 27110Peter HerdaSlavia Praha 79, RH Cheb 27, Slovan Bratislava 1, SC Charleroi  3110Marek HamšíkSSC Neapol  100, Dalian Yifang  4, IFK Göteborg  1, Trabzonspor  5109Anton MoravčíkSlovan Bratislava 70, Slovena Žilina 24, ÚDA Praha 15109Szilárd Németh Slovan Bratislava 25, 1. FC Košice 21, Inter Bratislava 39, FC Middlesbrough  23, Alemannia Aachen  1108Ladislav JózsaLokomotíva Košice 104, Jednota Trenčín 4108Ľubomír Luhový Inter 76, Trnava 17, B. Bystrica 3, Artmedia 1, Urawa Red Diamonds  8, GAK Graz  3108Marek MintálMŠK Žilina 76, 1. FC Nürnberg  32108Tomáš Oravec1. FC Košice 4, MFK Ružomberok 19, Artmedia 28, MŠK Žilina 24, Trnava 3, Žižkov  16, Admira Mödling  8, Panionios  2, Shaanxi  3, Paralimni  1107Jozef ObertSlovan Bratislava 59, Tatran Prešov 15, RH Brno 14, ČH Bratislava 4, Wacker Innsbruck  15106Božin LaskovSK Židenice 4, Slovan Bratislava 47, ČH Bratislava 15, Levski Sofia  40 106Gejza ŠimanskýSlávia/Tatran Prešov 44, Slovan Bratislava 54, Tankista Praha 8106Marek BakošPúchov 18, MFK Ružomberok 16, Jaroslavľ  3, Plzeň  54, Liberec  13, Spartak Trnava 2105Tibor MičinecBohemians 53, Dun. Streda 27, Omonia  20, Benešov  5103Marián MasnýSlovan Bratislava 97, ZŤS Petržalka 6 103Tomáš MedveďArtmedia 31, Inter 13, B. Bystrica 8, Humenné 8, Slovan 8, Lok. Košice 2, 1. FC Košice 1, FC Senec 2, Pápa  18, Videoton  7,  Šenjang  5100Ján ČapkovičSlovan Bratislava 100100Jozef LevickýInter Bratislava 100<center>100Róbert PichMŠK Žilina 29, B. Bystrica 10, Śląsk Wrocław  52, Othellos Athienou  7, Spartak Trnava 2

Poznámka: zvýraznený je stále aktívny hráč

 Ako vstupovali do KLK 

Por. č.MenoStý gólZápas<center>1.Jozef Luknár2. 4. 1944ŠK Bratislava – HG Šimonovany 14:0<center>2.Ján Arpáš16. 4. 1944FC Vrútky – ŠK Bratislava 4:5<center>3.Viktor Tegelhoff6. 11. 1950Sokol NV Bratislava – Dukla Prešov 7:0<center>4.Ladislav Kubala4. 10. 1953FC Barcelona – Sporting Gijón 3:1 <center>5.Božin Laskov24. 8. 1955Tatran Prešov - ČH Bratislava 1:2  <center>6.Emil Pažický10. 9. 1955Iskra Žilina – Tatran Prešov 4:0<center>7.Gejza Šimanský18. 9. 1955Tatran Prešov – Baník Kladno 3:1<center>8.Ladislav Pavlovič10. 4. 1960Tatran Prešov – Slovan Bratislava 3:1<center>9.Anton Moravčík12. 11. 1961Slovan Bratislava – Spartak Sokolovo Praha 4:0<center>10.Adolf Scherer13. 10. 1965Slovnaft Bratislava – Lokomotíva Košice 1:1<center>11.Jozef Adamec1. 6. 1969Spartak Trnava – Sparta Praha 3:3<center>12.Jozef Obert21. 6. 1969Schwarz-Weiß Bregenz – Wacker Innsbruck 1:2 <center>13.Ján Strausz10. 5. 1974VSS Košice – Inter Bratislava 1:1 <center>14.Ján Čapkovič10. 4. 1977Slovan Bratislava – ZVL Žilina 5:0 Stý gól Jána Čapkoviče<center>15.Jozef Levický5. 6. 1978Dukla B. Bystrica – Inter Bratislava 5:1 Stá ligová branka Levického<center>16.Ladislav Józsa4. 3. 1979Lokomotíva Košice – Jednota Trenčín 3:1 Dva góly otevřely Józsovi brány Klubu kanonýrů<center>17.Marián Masný4. 11. 1984ZVL Žilina – ZŤS Petržalka 3:2 Masný si stým gólem otevřel brány Klubu kanonýrů<center>18.Peter Herda3. 5. 1986RH Cheb – TJ Vítkovice 2:0 P. Herda a Lička dalšími členy Klubu kanonýrů

Por. č.MenoStý gólZápas<center>19.Stanislav Griga28. 5. 1988Sparta Praha – DAC Dun. Streda 6:0 <center>20.Milan Luhový7. 3. 1990Dukla Praha – Bohemians Praha 2:0 <center>21.Tibor Mičinec3. 6. 1992Bohemians Praha  – Union Cheb 1:0 <center>22.Pavol Diňa6. 11. 1993DAC Dun. Streda – Chemlon Humenné 1:0<center>23.Ľubomír Luhový18. 10. 1997Spartak Trnava – Inter Bratislava 2:0<center>24.Jozef Kožlej25. 11. 2001Olympiakos Nikózia – Anorthosis Famagusta 2:0<center>25.Szilárd Németh3. 3. 2004Birmingham – FC Middlesbrough 3:1 <center>26.Róbert Semeník8. 6. 2004Dukla B. Bystrica – Púchov 4:0<center>27.Marek Mintál21. 5. 20051. FC Nürnberg – Mainz 1:2 <center>28.Tomáš Medveď14. 10. 2006Dukla B. Bystrica – AS Trenčín 1:0<center>29.Tomáš Oravec19. 11. 2010FK Senica – MŠK Žilina 2:1<center>30.Stanislav Šesták13. 3. 2011MKE Ankaragücü – Galatasaray 3:2 Šestákov hetrik pokoril Galatasaray<center>31.Juraj Halenár9. 11. 2011Slovan Bratislava – Dukla B.Bystrica 3:2<center>32.Róbert Vittek31. 3. 2014Slovan Bratislava – FK Senica 2:0 <center>33.Filip Hološko15. 10. 2016Sydney FC – Central Coast Mariners 4:0<center>34.Marek Bakoš16. 4. 2017Viktoria Plzeň – 1. FC Slovácko 2:0 <center>35.Marek Hamšík6. 5. 2018SSC Neapol – FC Turín 2:2 <center>36.Michal Ďuriš<center>16. 9. 2023MFK Michalovce – Spartak Trnava 3:4<center>37.Róbert Pich<center>12. 4. 2025FK Železiarne Podbrezová – Spartak Trnava 1:2

 Poznámka: zvýraznené sú názvy klubov, v ktorých hráč dosiahol stý gól

 Prehľad ligových súťaží, v ktorých dosiahli stý gól 
LigaPočet  hráčovHráči Čs. liga<center>17Tegelhoff, Laskov, Pažický, Šimanský, Pavlovič, Moravčík,  Scherer, Adamec, Strausz, Čapkovič, Levický, Józsa,  Masný, Herda, Griga, M. Luhový, Mičinec Slov. liga (1939-44)<center>2Luknár, Arpáš Slov. liga od 1993/94<center>9Diňa, Ľ. Luhový, Semeník, Medveď, Oravec, Halenár,  Vittek, Ďuriš, Pich Primera División<center>1Kubala Rakúska Bundesliga<center>1Obert Cyprus<center>1Kožlej Premier League<center>1Sz. Németh Bundesliga<center>1Mintál Süper Lig<center>1Šesták A-League<center>1Hološko Česká liga<center>1Bakoš Serie A<center>1Hamšík

 Prehľad klubov, v ktorých dosiahli stý gól 
KlubPočet  hráčovHráčiSlovan Bratislava<center>7Luknár, Arpáš, Tegelhoff, A. Moravčík, Čapkovič, Halenár, VittekSpartak Trnava<center>4Adamec, Ľ. Luhový, Ďuriš, PichŽilina<center>2Pažický, OravecInter/ČH Bratislava<center>2Laskov, LevickýTatran Prešov<center>2Šimanský, PavlovičLokomotíva Košice<center>2Scherer, JózsaDukla B. Bystrica<center>2Semeník, MedveďVSS Košice<center>1StrauszZŤS Petržalka<center>1MasnýRudá hvězda Cheb<center>1P. HerdaSparta Praha<center>1GrigaDukla Praha<center>1M. LuhovýBohemians Praha<center>1MičinecDAC Dun. Streda<center>1Diňa FC Barcelona<center>1Kubala Wacker Innsbruck<center>1Obert Olympiakos Nikózia<center>1Kožlej FC Middlesbrough<center>1Sz. Németh 1. FC Nürnberg<center>1Mintál MKE Ankaragücü<center>1Šesták Sydney FC<center>1Hološko Viktoria Plzeň<center>1Bakoš SSC Neapol<center>1Hamšík

Čakatelia (50 – 99 gólov)
Aktívni hráči, stav k 28. 2. 2026
GÓLYMENOKLUBY/GÓLY<center>98Adam NemecMFK Dubnica 8, MŠK Žilina 18, KRC Genk  4, 1. FC Kaiserslautern  4, Dinamo Bukurešť  21, FC Pafos  17, FC Voluntari  26<center>87Albert RusnákSC Cambuur  4, FC Groningen  9, Real Salt Lake  42, Seattle Sounders  32<center>82Vladimír Weiss ml.Glasgow Rangers  5, Espaňol  2, Pescara  4, Olympiakos  4, Lekhwiya SC  20, Al-Gharafa  25, Slovan Bratislava 22<center>80Miloš LačnýMFK Ružomberok 44, Slovan 2, Dundee United  1, Neman Grodno  3, Kajrat Almaty  1, Torpedo Kutaisi  3, Sereď 11, FK Pohronie 8, FC Košice 1, Victory SC  6<center>78Aleksandar ČavrićSlovan Bratislava 52, OFK Belehrad  14, Aarhus GF  1, Kašima Antlers  11<center>75David DepetrisAS Trenčín 30, Spartak Trnava 17, Rizespor  1, Sigma Olomouc  3, Monarcas Morelia  4, Huracán  1, Club Olimpo  4, B. Bystrica 13, Podbrezová 2<center>73Ivan SchranzSpartak Trnava 22, Dukla Praha  8, Č. Budějovice  9, FK Jablonec  13, Slavia Praha  21<center>71Samuel MrázMŠK Žilina 23, FK Senica 4, Empoli FC  1, Brøndby  4, Zaglebie Lubin  2, Slovan 7, Anorthosis  6, Motor Lublin  16, Servette FC  8<center>66Róbert Mak1. FC Nürnberg  6, PAOK Solún  17, Zenit Petrohrad  6, Ferencváros  4, Sydney FC  20, Slovan 13<center>64Erik PačindaMFK Košice 19, Dun. Streda 32, Viktoria Plzeň  1, Korona Kielce  4, Spartak Trnava 5, FC Košice 2, Michalovce 1<center>61Jakub SylvestrSlovan 13, Artmedia 7, Dinamo Záhreb  2, Aalborg  5, Beitar   7, Bnei Yehuda   7, Ašdod  1, Hapoel Haifa  5, Chennaiyin  2, FK Žalgiris  8, KFC Komárno 4<center>62Roman ProcházkaSpartak Trnava 28, Levski Sofia  25, Viktoria Plzeň  9<center>58Pavol ŠafrankoPodbrezová 5, Dun. Streda 6, Aalborg  2 , Sepsi OSK  30 , Mamelodi Sundowns  5, Sabah FK  10<center>57Lukáš HaraslínSparta Praha  44, Lechia Gdańsk  12, Sassuolo  1<center>56Adam ZreľákMFK Ružomberok 15, Slovan 10, FK Jablonec  2, 1. FC Nürnberg  2, Warta Poznań  21, GKS Katowice  6<center>55Tomáš MalecAS Trenčín 16, Rosenborg BK  6, Olomouc  4, Lillestrøm SK  3, FK Žalgiris  8, Rīgas FS  6, FC Senica 8, B. Bystrica 4<center>54Filip KissPetržalka 4, Slovan 6, Ross County  6, Haugesund  8, Al Ittifaq  24, Al Ittihad  6<center>52Matúš BeroAS Trenčín 23, Trabzonspor  3, Vitesse Arnhem  20, VfL Bochum  6<center>51Dávid ĎurišMŠK Žilina 47, Rosenborg BK  4<center>50Michal Škvarka MŠK Žilina 43, Z. Moravce 3, Ferencváros  1, Wisla Krakov  2, Levadiakos  1

Ostali pred bránami KLK (90 – 99 gólov)
GÓLYMENO  KLUBY/GÓLY<center>98Vojtech MasnýJednota Trenčín 65, Dukla Pardubice 6, Vienna Viedeň  27<center>98Ľubomír MoravčíkPlastika Nitra 30, AS St.Étienne  31, SC Bastia  8, Celtic Glasgow  29<center>95Viliam HyravýZVL Žilina 24, Baník Ostrava 36, Dukla Banská Bystrica 6, MFK Ružomberok 26, FC Toulouse  3<center>94Milan DolinskýČH Bratislava 76, Tankista Praha 12, Slovan Bratislava 6<center>94Marek UjlakySpartak Trnava 86, Slovan Bratislava 2, FC Senec 3, ViOn Zlaté Moravce 2, FK Drnovice  1<center>94Róbert RákFC Nitra 61, MFK Ružomberok 17, Dinamo Minsk  16<center>93Peter FeckoLokomotíva Košice 78, Aris Limassol  15<center>91Ladislav KunaSpartak Trnava 86, Admira Viedeň  5<center>90Pavol BenczJednota Trenčín 72, ZVL Žilina 10, Vienna Viedeň  8<center>90Dušan GalisVSS Košice 59, Slovan Bratislava 30, Cádiz CF  1<center>90Martin FabušODu/AS Trenčín 59, MŠK Žilina 17, Dukla Banská Bystrica 5, Sigma Olomouc  1, Ruch Chorzów  8<center>90Vladimír KožuchSpartak Trnava 61, Tatran Prešov 22, Slovan Liberec  7

Rekordy a zaujímavosti
 Zaujímavosti o jubilejných góloch 
Prvým stovkárom sa stal 2. apríla 1944 Jozef Luknár, hráč ŠK Bratislava dvomi rýchlymi gólmi v 4. a 8. minúte zahájil debakel Šimonovian 14:0. O dva týždne dosiahol métu 100 gólov jeho klubový spoluhráč Ján Arpáš. Prvým hráčom, ktorý sa prestrieľal do Klubu kanonierov gólom v zahraničnej lige, sa stal Ladislav Kubala z FC Barcelona. Tento futbalový svetobežník dal zároveň celkom najviac gólov v zahraničných ligových súťažiach - 188. Prvým Slovákom so stovkou ligových gólov v česko-slovenskej lige sa stal v roku 1955 Emil Pažický, v ére spoločnej ligy sa k nemu pridalo ďalších dvanásť slovenských futbalistov. Po roku 1993 sa stal prvým členom elitného Klubu kanonierov Pavol Diňa, 89 gólov z federálnej ligy zaokrúhlil na stovku hneď v premiérovej sezóne samostatnej slovenskej ligy. „Dvojnásobným“ stovkárom je Róbert Semeník, najskôr dosiahol stogólovú hranicu v súčte všetkých ligových súťaží a potom sa stal prvým hráčom, ktorý dal sto gólov v samostatnej slovenskej lige po roku 1993. Stogólovú hranicu v ére samostatnosti pokoril okrem Semeníka už len Juraj Halenár. Filip Hološko bol prvý kanonier, ktorý strelil 100 gólov bez jediného zásahu v slovenskej lige a prvý, kto dosiahol stý gól v ligovej súťaži mimo Európy. Rovnako Marek Hamšík dosiahol stovku len gólmi v zahraničí, jeho výkon je o to úctyhodnejší, že ich nastrieľal v elitnej Serii A.  

„Jubilejný“ stý gól padol v 26 prípadoch v zápase, v ktorom sa čerstvý kanonier tešil z víťazstva, štyrikrát sa o body delilo a len päťkrát odchádzal z ihriska porazený (Levický, Masný, Németh, Mintál a Oravec). Najtrpkejšie bude na tento míľnik kariéry spomínať Jozef Levický, ktorý sa stal stovkárom pri vysokej prehre Interu Bratislava v B. Bystrici 1:5, stým gólom znižoval na 1:4. Naopak Marek Mintál napriek prehre s Mainzom 1:2 mal dôvod na radosť, 24. gólom v sezóne získal korunu kráľa strelcov v Bundeslige.

Najviac gólov v zápase, v ktorom dosiahol stogólovú hranicu, strelil Stanislav Griga, štyri proti DAC Dunajská Streda. Hetrikom vstúpili medzi „stovkárov“ Ladislav Pavlovič, Anton Moravčík a Stanislav Šesták, desiati kanonieri dali dva góly. Najčastejšie, trikrát padali jubilejné góly do brány Interu Bratislava a Prešova. Zaujímavosťou je, že proti Interu zaznamenali svoj stý ligový gól dvaja hráči, ktorí väčšinu svojich gólov strelili práve v žlto-čiernom drese. Adolf Scherer ako hráč Lokomotívy Košice a Ľubomír Luhový ako hráč Trnavy. Až pri dvoch jubilejných góloch „asistoval“ brankár Prešova Alois Večerka, stý gól mu strelili Božin Laskov z ČH Bratislava a o necelé tri týždne aj Emil Pažický z Iskry Žilina. Stalo sa tak v roku 1955, keď v priebehu mesiaca vstúpili medzi ligových stovkárov až traja hráči, okrem spomínanej dvojice ešte Gejza Šimanský. Najslávnejším brankárom, ktorý inkasoval stý gól bol bezpochyby Viliam Schrojf, v bráne Slovana Bratislava ho prekonal Ladislav Pavlovič. Pri jubilejnom zásahu Szilárda Németha stál v bráne Birminghamu Maik Taylor, mnohonásobný reprezentant Severného Írska.

Vekový priemer kanonierov v momente keď strelili svoj stý ligový gól je 29,9 roka. Najmladší bol Ladislav Kubala, ktorý tento míľnik dosiahol vo veku 26 rokov a 116 dní. Ako 26-roční vstúpili medzi kanoniersku elitu aj Ján Arpáš, Stanislav Griga a Szilárd Németh. Najstarším členom KLK sa stal Jozef Levický vo veku 35 rokov, 6 mesiacov a 21 dní. 34 rokov mali Ladislav Pavlovič, Marián Masný a Marek Bakoš. Najsilnejšie kanonierske ročníky boli 1942 – narodili sa Adamec, Strausz a Levický a 1973 – narodili sa Semeník, Kožlej a Medveď.

Najrýchlejšie sa k stovke ligových gólov prepracoval Ján Arpáš, stačili mu k tomu štyri roky a 240 dní. V povojnovej histórii boli najrýchlejší Stanislav Griga (6 rokov, 9 mesiacov, 2 dni) a Ladislav Józsa (6 rokov, 10 mesiacov, 11 dní), treba však podotknúť, že Józsa medzitým odohral jednu sezónu v II. lige. Najdlhšie, 16 rokov a dva týždne trvala púť od prvého k stému gólu Michalovi Ďurišovi, Jozef Levický dosiahol túto métu za 14 rokov, 2 mesiace a 14 dní. Zaujímavosťou je tiež ako dlho čakali kanonieri na jubilejný gól, keď mali na svojom konte už 99 gólov. V prípadoch, keď strelili v zápase viac gólov, išlo doslova len o pár minút. Arpáš, Pavlovič a Stanislav Šesták to stihli za dve minúty, Luknár za štyri. Naopak jeden z najlepších kanonierov v histórii slovenského futbalu Adolf Scherer si čakanie na svoj stý ligový zásah od gólu číslo 99 natiahol na 10 mesiacov a dva týždne. 

Príkladom klubovej vernosti sú hráči, ktorí strelili všetky góly v drese jediného klubu: Jozef Luknár (ČsŠK/ŠK Bratislava), Ján Strausz (VSS Košice), Ján Čapkovič (Slovan Bratislava), Jozef Levický (Inter Bratislava). Opačným protipólom sú dvaja Tomášovia, Medveď a Oravec, ktorí skórovali až v 11 respektíve 10 kluboch. Najviac hráčov, sedem vstúpilo medzi ligových stovkárov v belasom drese Slovana Bratislava. Okrem našich ligových súťaží, či už česko-slovenskej alebo slovenskej bolo svedkom vstupu slovenských kanonierov do elitného klubu stovkárov deväť zahraničných ligových súťaží, medzi nimi La Liga, Premier League, Bundesliga, Serie A.

Tým, že všetky svoje ligové góly strelili bez pokutových a priamych kopov sa môžu pochváliť Jozef Levický, Ján Strausz a Stanislav Griga. Peter Herda, skvelý realizátor štandardných situácií dosiahol takmer tretinu gólov, až 33 z pokutových kopov. Stý presný zásah si pripísal z priameho kopu, podobne ako Ladislav Józsa, Pavol Diňa alebo Juraj Halenár. Úspešne premenená penalta bola vstupenkou do KLK pre Adolfa Scherera, Mareka Mintála, Filipa Hološka či Mareka Bakoša. Stý gól hlavičkou dosiahli „kráľ hlavičiek“ Ján Strausz (až 74 gólov zo 115), Tomáš Oravec, Stanislav Šesták a Róbert Vittek.

V zozname kanonierov je jediná bratská dvojica Milan Luhový a Ľubomír Luhový, ktorá má na konte v súčte 251 gólov. Perličkou je, že mnohí z kanonierov mali súrodencov, ktorí tiež strieľali ligové góly, najbližšie k stovke sa z nich priblížil starší brat Mariána Masného Vojtech Masný, chýbali mu len dva prresné zásahy.

 Prví stovkári 

Prvý stovkár: Jozef Luknár (ŠK Bratislava), 2. 4. 1944

Prvý stovkár-Slovák v československej lige: Emil Pažický (Iskra Žilina), 10. 9. 1955

Prvý stovkár po r. 1993: Pavol Diňa (DAC Dun. Streda), 6. 11. 1993

Prvý stovkár len v samostatnej slovenskej lige: Róbert Semeník (Dukla B. Bystrica), 24. 9. 2005
Prvý stovkár, ktorý strelil stý gól v zahraničí: Ladislav Kubala (FC Barcelona), 4. 10. 1953
Prvý stovkár, ktorý dosiahol hranicu sto gólov len v zahraničí: Filip Hološko

 Naj, naj, naj 

Najstarší stovkár: Róbert Pich - 36 rokov, 5 mesiacov  

Najmladší stovkár: Ján Arpáš - 26 rokov, 4 mesiace
Najsilnejší ročník:
1942 - narodili sa Adamec, Strausz a Levický
1973 - narodili sa Semeník, Kožlej a Medveď

Najmenej sezón/100 gólov: 5 - Ján Arpáš (1939-1944)

Najviac sezón/100 gólov:
16 - Michal Ďuriš (2007-2023), Róbert Pich (2009-2025)
14 - Jozef Levický (1964-1978) a Róbert Vittek (2000-2014)

Najviac gólov/čs.liga:  170 - Jozef Adamec, 164 - Ladislav Pavlovič, 128 - Adolf Scherer

Najviac gólov/slov.liga 1939-1944: 109 - Ján Arpáš

Najviac gólov/slov.liga od 1993:  125 - Juraj Halenár

Najviac gólov v zahraničí:  
188 - Ladislav Kubala (Maďarsko, Španielsko, Kanada)
113 - Jozef Kožlej (Česko, Cyprus, Grécko)
110 - Marek Hamšík (Taliansko, Švédsko, Čína, Turecko)
106 - Filip Hološko (Turecko, Česko, Austrália)

Najviac gólov v jednom klube:  150 - Ladislav Pavlovič (Prešov), 146 - Ján Arpáš (ŠK Bratislava)

Najviac gólov v ligovom zápase:
7 - Viktor Tegelhoff, ŠK Bratislava - ZTK Zvolen 12:0, 1943
6 - Ján Arpáš, ŠK Bratislava - HG Šimonovany 14:0, 1944
6 - Jozef Adamec, Slovan Bratislava - TŽ Třinec 8:0, 1964

Všetky góly z hry: Jozef Levický (100), Ján Strausz (115) a Stanislav Griga (141) V Klube ligových kanonierov aj dvojica Kubala – Laskov

Všetky góly v jednom klube:  Jozef Luknár (ČsŠK/ŠK Bratislava), Ján Strausz (VSS Košice), Ján Čapkovič (Slovan Bratislava), Jozef Levický (Inter Bratislava)

Prvých sto gólov len v zahraničí: Filip Hološko, Marek Hamšík

Najviac gólov hlavou: 74, Ján Strausz 

Najviac gólov z pokutových kopov: 33 Peter Herda , 22 Adolf Scherer, 16 Milan Luhový

Najviac gólov bez pokutových kopov: 149 Jozef Adamec, 123 Stanislav Griga, 115 Ján Strausz

Klub, v ktorom strelilo najviac hráčov stý ligový gól: Slovan Bratislava, v belasom drese strelili svoj stý ligový gól siedmi hráči - (Ján Arpáš, Jozef Luknár, Viktor Tegelhoff, Anton Moravčík, Ján Čapkovič, Juraj Halenár a Róbert Vittek)

Najviac klubov, v ktorých strieľali góly: 11 Tomáš Medveď, 10 Tomáš Oravec

Jediná bratská dvojica v KLK: Milan Luhový (143 gólov) a Ľubomír Luhový (108 gólov)

Dvaja stovkári v jeden deň: 
3. 5. 1986, Peter Herda (RH Cheb) strelil svoj stý ligový gól v ten istý deň ako český futbalista Verner Lička (Baník Ostrava), obaja sa stali členmi vtedajšieho česko-slovenského Klubu ligových kanonýrů 

Najvyšší gólový priemer na zápas: 1,21 Ján Arpáš

Najdlhšie série zápasov so streleným gólom: 
13 zápasov/18 gólov Peter Dubovský, 1991-92
8 zápasov/10 gólov Ján Čapkovič, 1971-72
7 zápasov/10 gólov Dušan Galis, 1975

Najviac gólov – bratské dvojice
{|class="wikitable"
!Počet gólov
!Meno/góly
|-
|<center>251||Milan Luhový 143, Ľubomír Luhový 108
|-
|<center>201||Marián Masný 103, Vojtech Masný 98
|-
|<center>195||Ladislav Pavlovič 164, Rudolf Pavlovič 31
|-
|<center>187||Peter Herda 110, Dušan Herda 77
|-
|<center>171||Jozef Adamec 170, Emil Adamec 1
|-
|<center>157||Emil Pažický 124, Anton Pažický 33
|-
|<center>153||Ján Arpáš 152, Emil Arpáš 1 
|-
|<center>146||Stanislav Griga 141, Dušan Griga 5
|-
|<center>122||Ján Čapkovič 100, Jozef Čapkovič 22
|}

Najviac gólov – otec a syn
{|class="wikitable"
!Počet gólov
!Meno/góly
|-
|<center>147||Milan Nemec 52, Adam Nemec 95
|-
|<center>124||Vladimír Weiss st. 43, Vladimír Weiss ml. 81
|-
|<center>119||Ján Kozák st. 58, Ján Kozák ml. 61
|-
|<center>112||Anton Mintál 4, Marek Mintál 108
|-
|<center>100||Tibor Jančula st. 27, Tibor Jančula ml. 73
|}

 Najviac gólov – defenzívni hráči:
{|class="wikitable"
!Góly
!Meno
!Klub
|-
|align=center|72||Roman Kratochvíl||Inter Bratislava 33,  Denizlispor 33,  Konyaspor 6
|-
|align=center|62||Jozef Chovanec||Sparta Praha 49, RH Cheb 9,  PSV Eindhoven 4
|-
|align=center|62||Dušan Tittel||Slovan 48, Trnava 12,  Nîmes 1,  Omonia 1
|-
|align=center|57||Ladislav Jurkemik||Inter Bratislava 49, Dukla B. Bystrica 4,  FC St. Gallen 4
|}

 Najviac gólov – brankári:
{|class="wikitable"
!Góly
!Meno
!Klub
|-
|align=center|11||Anton Švajlen||VSS Košice 11
|-
|align=center|10||Imrich Stacho||Spartak Trnava 10
|-
|align=center|4||Július Tomašovič||Slávia Prešov 4
|-
|align=center|1||Norbert Juračka||Dukla B. Bystrica 1
|-
|align=center|1||Ladislav Molnár||Slovan Bratislava 1
|-
|align=center|1||Marián Kelemen|| Śląsk Wrocław 1
|}

 Najviac gólov Slovákov vo vybraných ligových súťažiach 
Stav k 4. 5. 2025

Krajina/ligaMenoGóly Góly podľa klubovLigové súťaže v Európe (UEFA) AnglickoSzilárd Németh23Middlesbrough FC 23  BelgickoĽudovít Cvetler16Standard Liège 16 BulharskoBožin Laskov *Roman Procházka<center>4025Levski Sofia 40Levski Sofia 25 CyprusJozef Kožlej90Olympiakos Nikózia 55, Omonia 32, Anorthosis 3 ČeskoMarek Bakoš67Viktoria Plzeň 54, Slovan Liberec 13  DánskoJakub Sylvestr<center>5Aalborg 5 FrancúzskoĽubomír Moravčík39AS Saint-Étienne 31 , SC Bastia 8 GréckoIgor Klejch25Panachaiki Patras 25 HolandskoIvan Mráz31MVV Maastricht 31  IslandRastislav Lazorík29Breiðablik 16, Leiftur 13  IzraelJakub Sylvestr<center>20 Beitar 7, Bnei Yehuda 7, Ašdod 1, Hapoel Haifa 5 JuhosláviaJán Podhradský16BSK Belehrad 16   LitvaJakub Sylvestr  Tomáš Malec<center>8FK Žalgiris 8  FK Žalgiris 8 LotyšskoBranislav Jašurek<center>10FK Ventspils 10 MaďarskoŠtefan Príboj126Újpest FC 126   NemeckoMarek Mintál321.FC Nürnberg 32  NórskoMarek Sapara19Rosenborg BK 19 PoľskoRóbert Pich52Śląsk Wrocław 52 PortugalskoRóbert Boženík<center>17Boavista 17 RakúskoAnton Bulla77First Vienna 70, Slovan Viedeň 7  RumunskoAdam Nemec<center>46Dinamo Bukurešť 21, FC Voluntari 25 RuskoMartin Jakubko23Saturn Ramenskoje 4, FK Moskva 8, FK Chimki 2, Amkar Perm 9 ŠkótskoĽubomír Moravčík29Celtic Glasgow 29  ŠpanielskoLadislav Kubala **  Milan Luhový138  22FC Barcelona 131, Espaňol 7  Sporting Gijón 22 ŠvajčiarskoMarián Černický19FC Sion 19  TalianskoMarek Hamšík100SSC Neapol 100 TureckoFilip Hološko70Manisaspor 21, Besiktas 42, Istanbul BB 5, Rizespor 2Ligové súťaže v Ázii a Austrálii (AFC) AustráliaFilip Hološko18FC Sydney 18 ČínaTomáš Medveď<center>5Šenjang Ginde 5 IndiaJakub Sylvestr<center>2Chennaiyin 2 JaponskoĽubomír Luhový8Urawa Red Diamonds 8 KatarVladimír Weiss ml.45Lekhwiya SC 20, Al-Gharafa 25 Saudská ArábiaFilip Kiss<center>24Al Ettifaq 24  SAEMiroslav Stoch<center>9Al Ain 9Ligové súťaže v Severnej a Strednej Amerike (CONCACAF) KostarikaJozef Mišo87LD Alajuelense 73, CS Herediano 13, Carmelita 1  USAAlbert Rusnák67Real Salt Lake 42, Seattle Sounders 25 MexikoDavid Depetris<center>4Morelia 4Ligové súťaže v Južnej Amerike (CONMEBOL) ArgentínaDavid Depetris<center>5 Huracán 1, Olimpo 4Ligové súťaže v Afrike (CAF) JARPavol Šafranko<center>5Mamelodi Sundowns 5

Poznámky:

1.) Božin Laskov bol pôvodom Bulhar, neskôr sa usídlil na Slovensku a získal československé občianstvo. Najviac gólov v bulharskej lige strelil z rodených Slovákov Roman Procházka.

2.) Ladislav Kubala bol rodák z Budapešti slovenského pôvodu, najviac gólov v Primera División strelil z rodených Slovákov Milan Luhový.

Králi ligových strelcov
Z 36 členov Klubu ligových kanonierov osemnásti sa stali najlepšími strelcami ligy, 11 hráčov v česko-slovenskej lige, ôsmi v slovenskej lige a traja v zahraničí – Jozef Kožlej (Cyprus), Marek Mintál (Nemecko) a Tomáš Medveď (Maďarsko). Ľubomír Luhový bol ako jediný najlepším strelcom česko-slovenskej ligy aj slovenskej ligy.
V česko-slovenskej lige patrili slovenskí kanonieri k najlepším strelcom, 26-krát získali korunu kráľa strelcov, v rokoch 1967-1977 dokonca nepretržite! V historickej tabuľke strelcov obsadili v prvej desiatke tri miesta - Jozef Adamec (170 gólov) tretie za legendárnym Bicanom a Wiecekom, Ladislav Pavlovič (164) piate a Adolf Scherer (128) desiate.

Najčastejší králi strelcov:
4× Jozef Adamec (Spartak Trnava), čs. liga 1966/67, 1967/68, 1969/70, 1970/71
3× Ján Arpáš (ŠK Bratislava), slovenská liga 1940/41, 1941/42, 1943/44
3× Ladislav Józsa (Lokomotíva Košice), čs. liga 1972/73, 1973/74, 1976/77

Kráľ strelcov v česko-slovenskej lige aj v slovenskej lige:
Ľubomír Luhový (Inter Bratislava čs. liga 1989/1990 / Spartak Trnava  1997/1998)

Kráľ strelcov v slovenskej lige aj v zahraničí:
Jozef Kožlej (1.FC Košice  1996/1997 / Omonia Nikózia  2003/2004)
Marek Mintál (MŠK Žilina  2001/2002, 2002/2003 / 1. FC Nürnberg  Bundesliga 2004/05)

Králi strelcov v nižších súťažiach
{|class=wikitable
!width = 120|Meno 
!Sezóna
!width = 120|Klub
!width = 130|Liga
!Góly
|-
|Tibor Mičinec||1993/1994||Švarc Benešov|| 2. česká liga||<center>18<center>
|-
|Marek Mintál||2003/2004||1.FC Nürnberg|| 2. Bundesliga||<center>18<center>
|-
|Marek Mintál||2008/2009||1.FC Nürnberg|| 2. Bundesliga||<center>16<center>
|}

Králi stelcov v 1. lige aj v 2. lige
{|class = "wikitable"
! rowspan="2"|Meno
! colspan="3"|Česko-slovenská futbalová liga
! colspan="3"|2. čs. liga/SNFL
|- 
!Sezóna
!Klub
!Góly
!Sezóna
!Klub
!Góly
|-
|width = 120|Ladislav Józsa||1972/1973  1973/1974  1976/1977||Lokomotíva Košice||<center>21 17  18||1974/1975||Lokomotíva Košice||align=center|21
|-
|width = 120|Stanislav Griga||1985/1986||Sparta Praha||align=center|19||1980/1981||ZVL Žilina||align=center|25
|}

Kanonieri a reprezentácia
Prvým „kanonierom“ v reprezentačnom drese Česko-Slovenska bol Jozef Luknár, 3. apríla 1938 v Bazileji nastúpil proti Švajčiarsku. Luknár bol aj pri medzištátnej premiére reprezentácie Slovenska, 27. augusta 1939 v Bratislave sa spolu s Jánom Arpášom gólovo podieľali na víťazstve nad Nemeckom 2:0. 

Najviac reprezentačných štartov má na konte Marek Hamšík (135), v česko-slovenskom drese odohral najviac zápasov zo všetkých Slovákov Marián Masný (75). Naopak, len jediný raz sa dostalo cti reprezentovať takým kanonierom ako Ján Strausz, Jozef Levický, Ladislav Józsa a Peter Herda. Streleckým rekordérom bol do roku 2019 Róbert Vittek, s 23 presnými zásahmi pred ďalšími členmi KLK Szilárdom Némethom (22) a Adolfom Schererom (22), najlepším slovenským strelcom v česko-slovenskej reprezentácii. Od roku 2019 je historicky najlepším kanonierom reprezentácie Marek Hamšík s 26 gólmi.

Zaujímavosťou je skutočnosť, že dvaja najlepší kanonieri v histórii slovenského a českého futbalu Ladislav Kubala a Josef Bican sa v dvoch zápasoch stretli bok po boku v reprezentácii Česko-Slovenska. Jozef Adamec si ako jediný z členov KLK zahral na dvoch finálových turnajoch majstrovstiev sveta, na MS 1962 v Čile získal striebornú medailu, zúčastnil sa aj  MS 1970 v Mexiku. Finalistom MS 1962 v Čile bol tiež Adolf Scherer, s  tromi gólmi jeden z najlepších strelcov šampionátu. Titulom majstra Európy z Belehradu 1976 a bronzovou medailou z ME 1980 v Taliansku sa môže pochváliť Marián Masný, Ladislav Pavlovič a Adolf Scherer vybojovali bronzový kov na premiérových ME 1960.

Reprezentačné zaujímavosti
 Najviac zápasov v reprezentácii: Marek Hamšík 138, Róbert Vittek 80, Marián Masný 75
 Reprezentovali Slovensko aj Česko-Slovensko: Jozef Luknár, Viktor Tegelhoff, Ľubomír Luhový
 Reprezentovali Česko-Slovensko aj inú krajinu: 
Ladislav Kubala –  6×,  3×,  19×
Božin Laskov –  3×,  8×
 Hrali na MS vo futbale: 
Emil Pažický (1954), Adolf Scherer ( 1962), Jozef Adamec ( 1962 ,1970), Ján Čapkovič (1970), Marián Masný (1982), Stanislav Griga (1990), Milan Luhový (1990), Róbert Vittek (2010), Stanislav Šesták (2010)
 Hrali na ME vo futbale: 
Ladislav Pavlovič ( 1960), Adolf Scherer ( 1960), Marián Masný ( 1976,  1980), Stanislav Šesták (2016), Michal Ďuriš (2016, 2020)

 Najviac gólov v reprezentácii: 26 Marek Hamšík, 23 Róbert Vittek, 22 Adolf Scherer, 22 Szilárd Németh 
 Hetriky v reprezentácii: 
Ján Arpáš,  3:7, 1944
Adolf Scherer,  4:0, 1960
Jozef Adamec,  3:2, 1968
Jozef Adamec,  3:0, 1969
Róbert Vittek,  7:0, 2004
 Strelili dva góly vo svojom prvom medzištátnom zápase:
Gejza Šimanský,  6:2, 1947
Tomáš Oravec,  3:4, 2001
 Strelili jeden gól vo svojom prvom medzištátnom zápase:
Ján Arpáš,  2:0, 1939
Emil Pažický,  5:2, 1949
Adolf Scherer,  2:1, 1958
Marek Mintál,  3:2, 2002

 Kanonieri a európske poháre 
Najviac gólov v európskych pohároch
{|class="wikitable"
!Góly
!width=150|Meno
!LM/EPM
!PVP
!EL/P-UEFA
!EKL
!Kluby
|-
|<center>26||Michal Ďuriš||<center>5||||<center>14||<center>2||Plzeň  15, Ml. Boleslav  3, B. Bystrica 1, Omonia  1, Trnava 6
|-
|<center>24||Marek Bakoš||<center>10||||<center>14||||Plzeň  20, Liberec  2, Trnava 2
|-
|<center>19||Jozef Adamec||<center>18||<center>1||||||Trnava 12, Dukla Praha 7
|-
|<center>16||Marek Hamšík||<center>6||||<center>10||||SSC Neapol  15, Trabzonspor  1
|}
Najviac gólov v jednom zápase: 5, Ján Čapkovič, Slovan Bratislava – Vojvodina Novi Sad  6:0, 1972/73 Pohár UEFA

Kluby kanonierov v zahraničí
Podobné kluby ostrostrelcov existujú v rôznych obmenách v mnohých krajinách. Iniciátor myšlienky založenia česko-slovenského Klubu ligových kanonýrů pán Luboš Jeřábek našiel inšpiráciu v Klube Grigorija Fedotova, ktorý vznikol v Sovietskom zväze. Založenie slovenského Klubu ligových kanonierov a jeho pravidlá výrazne ovplyvnili aj český Klub ligových kanonýrů. Komisia pre históriu a štatistiku Futbalovej asociácie ČR rozhodla v roku 2016 o dodatočnom započítaní gólov zo zahraničných ligových súťaží strelených pred 1. januárom 1991. Zároveň bolo rozhodnuté, že členom Klubu sa môže stať futbalista s československým občianstvom (pred rokom 1993), ktorý väčšinu gólov strelil v československej prípadne českej lige alebo reprezentoval Československo. Týmto aktom došlo k zjednoteniu štatistík oboch Klubov, navyše Ladislav Kubala, Jozef Obert, Tibor Mičinec, Pavol Diňa a Ľubomír Luhový sa stali na základe nových pravidiel novými členmi českého Klubu ligových kanonýrů.  Podobne v roku 2020 pribudli do českého Klubu kanonýrů Jozef Luknár, Viktor Tegelhoff a Gejza Šimanský.  V pôvodnom československom Klube bolo 13 Slovákov, po úprave pravidiel ich počet vzrástol na 21. Český futbalista Jan Nezmar sa stal členom Klubu ligových kanonýrů aj vďaka presným zásahom v MFK Ružomberok, počas pôsobenia v slovenskej lige zaznamenal 24 gólov.

Spomínaný Klub Grigorija Fedotova eviduje kanonierov v bývalom Sovietskom zväze a v Rusku, do štatistík však započítavajú okrem ligových gólov aj góly dosiahnuté v reprezentácii, góly strelené v domácom pohári a v európskych pohárových súťažiach. Na čele tohto rebríčka je s 319 gólmi legendárny Ukrajinec Oleg Blochin, najlepší futbalista Európy 1975 a práve po tomto skvelom hráčovi je pomenovaná ukrajinská obdoba Klubu kanonierov. Klub Olega Blochina má rovnaké pravidlá ako Klub G. Fedotova, jeho členom je Ruslan Ľubarskij (107 gólov), ktorý strieľal góly aj v slovenskej lige v kluboch Chemlon Humenné (18) a 1. FC Košice (34) a po ukončení kariéry sa usadil na Slovensku.  

V Poľsku evidujú kanonierov v Klube 100, do štatistík započítavajú len góly z domácej ligovej súťaže.

 Pozri aj 
Historické tabuľky ligových strelcov

 Referencie 

Kategória:Futbal na Slovensku
Kategória:Futbal v Česko-Slovensku
Kategória:Futbalové ocenenia